ल्यारी स्याङ्गर

लरेन्स मार्क स्याङ्गर (जन्म जुलाई १६, १९६८) एक अमेरिकी इन्टरनेट परियोजना विकासकर्ता र दार्शनिक हुन् जो अनलाइन विश्वकोश न्युपिडियाका सम्पादक थिए र जिमी वेल्ससँग मिलेर यसको उत्तराधिकारी विकिपिडियाको सह-स्थापना गरेका थिए। स्याङ्गरले 'विकिपिडिया' नाम राखेका थिए र "तटस्थ दृष्टिकोण" र "सबै नियमहरूलाई बेवास्ता गर्ने"  नामक नीतिहरू सहित विकिपिडियाका धेरै प्रारम्भिक दिशानिर्देशहरू लेखेका थिए। स्याङ्गरले पछि अन्य विश्वकोषीय परियोजनाहरूमा काम गरेका थिए, जसमा इन्साइक्लोपिडिया अफ अर्थ, सिटिजेन्डियम, र एभरिपिडिया, र गैर-नाफामुखी अमेरिकी राजनीतिक विश्वकोश ब्यालटपिडिया लाई सल्लाह दिएका थिए। 

प्रारम्भिक जीवन र शिक्षा
लरेन्स मार्क स्याङ्गरको जन्म जुलाई १६, १९६८ मा बेलेभ्यु, वासिङ्टनमा भएको थियो। उनका बुबा गेरी एक समुद्री जीववैज्ञानिक थिए जसले समुद्री पन्छीहरूको अध्ययन गर्दथे र उनकी आमाले बच्चाहरूलाई हुर्काएकी थिइन्।   उनी सात वर्षको हुँदा उनको परिवार एन्कोरेज, अलास्कामा बसाइँसराइ गरेका थिए जहाँ उनी हुर्केका थिए। उहाँ सानै उमेरमा दार्शनिक विषयमा रुचि राख्दथे र १६ वर्षको उमेरमा दर्शन सम्बन्धि अध्ययन गर्ने र यसलाई उनको जीवनको काम बनाउने निर्णय गरेका थिए। 

विकिपिडियाको आलोचना
सन् २००२ मा उनको प्रस्थान पछि, स्याङ्गरले विकिपिडियाको यसको नीति र प्रशासकहरू,र विकिमिडिया फाउन्डेसन आलोचना गरेका थिए। सन् २०१५ मा, भाइस नामक पत्रिकाले स्याङ्गरलाई "विकिपिडियाको सबैभन्दा मुखर समालोचक" भनेर उल्लेख गरेको थियो।

व्यक्तिगत जीवन
फेब्रुअरी २००० मा, जब स्याङ्गरलाई वेल्सले न्युपेडियाको विकास गर्न निमन्त्रणा गरेका थिए र उनी स्यान डिएगो गएका थिए। उनले डिसेम्बर २००१ मा लास भेगासमा विवाह गरेका थिए। सन् २००५ मा, उनी र उनको श्रीमती डिजिटल युनिभर्सको लागि काम गर्नका लागि सान्ता क्रुज, क्यालिफोर्नियामा सरेका थिए। उनी आफ्नी श्रीमती र दुई छोराहरूसँग बस्छन्।

 सन्दर्भ सामग्रीहरू 

 बाह्य कडीहरू 

 स्यारी स्याङ्गर – स्याङ्गरको व्यक्तिगत वेबसाइट।
 इन्साइक्लोस्पेयर


  – विकिपिडियाको उत्पत्तिको बारेमा छलफल गरिएको एक निबन्ध।

श्रेणी:जीवित मानिसहरू
श्रेणी:अमेरिकी ब्लगरहरू
श्रेणी:अमेरिकी संस्थापकहरू
श्रेणी:विकिपिडियाको आलोचकहरू
श्रेणी:विकिपिडियाका मानिसहरू
श्रेणी:अमेरिकी इसाईहरू